Ing jaman kapal layar isih dipigunakaké, frégat diciptakaké minangka kapal kanggo ngayahi tugas-tugas pengawalan armada dagang. Nalika semana wong-wong Éropah pinuju giat ngayahi panjelajahan samudra kanggo ngupadi tlatah penghasil bumbon crakèn. Sajeroning pelayaran mau kerep ditemoni gangguan, lan perompak utawa armada militèr nagara mungsuh. Mula saka iku banjur diciptakaké sawijining kapal sing sanggup ngayahi pelayaran adoh, nanging uga bisa béla dhiri saka serangan mungsuh. Ing jaman iku kapal jinis frégat racaké dipasangi mriem ing sben sisih, haluan, lan buritan.